Viktors Erise
Viktors Erise Arass (spāņu: Víctor Erice Aras; dzimis 1940. gada 30. jūnijā) ir spāņu kinorežisors un scenārists. Savas karjeras laikā režisējis trīs mākslas filmas, vienu dokumentālo filmu un vairākas īsfilmas. Erises pirmā filma El espíritu de la colmena (1973) tiek uzskatīta par vienu no visu laiku labākajām Spānijas filmām. Arī viņa nākamā filma El Sur (1983) saņēma pozitīvas kritiķu atsauksmes. Erises dokumentālā filma El sol del membrillo (1992) saņēma Žūrijas balvu un FIPRESCI balvu 1992. gada Kannu kinofestivālā. 2023. gada Kannu kinofestivālā, vairāk nekā 30 gadus kopš viņa pēdējās pilnmetrāžas filmas, iznāca Erises režisētā drāma Cerrar los ojos. Arī šī filma saņēma augstu kritiķu vērtējumu.